I 1529 hadde Kruckow fortsatt skipredene i Sogn i forlening (Dale, Marifjøra, Solvorn og Norum). Forholdet mellom Lunge og kongen bedret seg heller ikke. Den 17. februar 1530 inndro Eske Bille lenene til Lunge, deriblant Sogn, men han fikk dem igjen senere samme år. Lunge fikk altså tilbake Sogn, men striden med Kruckow var uløst. Den 17. oktober 1531 fikk Kruckow livbrev på en rekke gårder garder i Luster og Sogndal. Kongen var nok delvis skyld i striden mellom Lunge og Kruckow, fordi han tydeligvis har gitt dem retter hver for seg, som ikke var samordnet. Det kan derfor være at da Kruckow i 1531 fikk en rekke garder i Sogn av kongen, så var dette kompensasjon for at han måtte gi fra seg skipreidene til Lunge. I 1533 var Lunge i Marifjøra i Luster, og av det han skrev, var det tydelig at det var en del av hans len. Etter at Kruckow og Lunge ble forlikte, var det også grunnlaget for at de kunne stå sammen i den neste politiske krisen.